Bekende kunstenaar oorlede‘n Meisie omhels ‘n Nijntje-standbeeld buite die Nijntje-museum (Miffy Museum) in Utrecht, Nederland (17 Februarie 2017) Die Nederlandse kunstenaar Dick Bruna, skepper van die karaktertjie, is Donderdag, 16 Februarie 2017 oorlede Foto: AP Photo/Peter Dejong Die Nederlandse kinderboekouteur en kunstenaar Dick Bruna, bekend vir sy geliefde hasie-tekenprentboek, Nijntje, is in die ouderdom van 89 oorlede. Meer as 80 miljoen eksemplare van die boek is wêreldwyd verkoop. Bruna het tydens sy leeftyd minstens 124 boeke geteken en geïllustreer, maar Miffy, wat in Nederland bekend staan as Nijntje, is die gewildste en bekendste. Bruna se uitgewer, Mercis, het in ŉ verklaring gesê Bruna het Donderdagaand vreedsaam in sy slaap in Utrecht, Nederland, gesterf. Kunsliefhebbers en kinders het veral die eenvoud van sy karakters waardeer. Die Rijksmuseum het in 2015 ŉ uitstalling van sy werk gehou.